C · IVLII · CAESARIS · COMMENTARIORVM · BELLI · GALLICI
LIBER · QVINTVS
__notoc__
原文テキストについてはガリア戦記/注解編#原文テキストを参照。 31.    1Consurgitur ex consilio;      comprehendunt utrumque et orant ne sua dissensione et pertinacia rem in summum periculum deducant:      2facilem esse rem, seu maneant, seu proficiscantur, si modo unum omnes sentiant ac probent;      contra in dissensione nullam se salutem perspicere.      3Res disputatione ad mediam noctem perducitur.      Tandem dat Cotta permotus manus:      superat sententia Sabini.      4Pronuntiatur prima luce ituros.      Consumitur vigiliis reliqua pars noctis, cum sua quisque miles circumspiceret, quid secum portare posset, quid ex instrumento hibernorum relinquere cogeretur.      5Omnia excogitantur, quare nec sine periculo maneatur et languore militum et vigiliis periculum augeatur.      6Prima luce sic ex castris proficiscuntur ut quibus esset persuasum non ab hoste sed ab homine amicissimo Ambiorige consilium datum, longissimo agmine maximisque impedimentis.  
----
テキスト引用についての注記
整形テキストについてはガリア戦記/注解編#凡例を参照。 XXXI.    
①Cōnsurgitur ex cōnsiliō;      comprehendunt utrumque et ōrant nē suā dissēnsiōne et pertināciā rem in summum perīculum dēdūcant:      ②facilem esse rem, seu maneant, seu proficīscantur, sī modo ūnum omnēs sentiant ac probent;  contrā in dissēnsiōne nūllam sē salūtem perspicere.        ③Rēs disputātiōne ad mediam noctem perdūcitur.      Tandem dat Cotta permōtus manūs:      superat sententia Sabīnī.      ④Prōnūntiātur prīmā lūce itūrōs.      Cōnsūmitur vigiliīs reliqua pars noctis, cum sua quisque mīles circumspiceret, quid sēcum portāre posset, quid ex īnstrūmentō hībernōrum relinquere cōgerētur.      ⑤Omnia excōgitantur, quārē nec sine perīculō maneātur et languōre mīlitum et vigiliīs perīculum augeātur.      ⑥Prīmā lūce sīc ex castrīs proficīscuntur ut quibus esset persuāsum nōn ab hoste sed ab homine amīcissimō Ambiorīge cōnsilium datum, longissimō agmine maximīsque impedīmentīs.  
----
注記
語釈